For nogle kan det at færdes ved grønne marker føles som at “være i naturen”.
Men da en mark er skabt for og af mennesker, står det faktisk i kontrast til natur. Det gælder både dyrkede marker og græsmarker til kvæg og heste.
På marker er der oftest én eller meget få dominerende typer planter - eksempelvis korn eller græs, hvilket forringer biodiversiteten.
Nogle marker er også drænede, så naturlige vådområder er forsvundet, og sprøjtede med pesticider mod uønskede insekter eller ukrudtsplanter for at effektivisere produktionen.
Kort sagt er det andre interesser end naturens egne, der varetages.